城鄉居民共和協會

城鄉居民共和協會，係香港一個社團聯合組織，大部份會員都係鄉事派。

簡介
城鄉會喺2012年成立，創會會長係陳強、副會長鄧勵東、核心成員「囝囝」張銓漢。

城鄉會嘅政治立場係建制派，會內唔少成員都係鄉事派。城鄉會亦都涉足新界西嘅區議會。2012年至2015年期間，城鄉居民共和協會有11席區議員，不過全部都用獨立名義參選。

另外，組織入面嘅核心人員好多都喺流浮山小桃園飯局出現過，亦有唔少人懷疑有黑社會背景。

2012年，會長陳強同成員丁衍華、蘇嘉雯、鄒秉恬、潘小屏同埋一名尼泊爾人士合組名單，以「第3力量」名義參選第5屆香港立法會選舉。不過選舉期間，梁志祥高調帶隊去廉政公署同警察總部，舉報新界西有參選人用成百萬銀彈向原居民買票，矛頭暗指陳強，而梁志祥嘅票源就同陳強名單相似。到兩個月後，陳強畀廉署調查有關賄選嘅事。

選舉完咗之後，唔少城鄉會嘅區議員都轉投新民黨。而呢個組織喺2012年立法會選舉之後已經冇再活動。

區議會議員

其他成員
丁衍華
蘇嘉雯
梁福元
潘小屏
陳強
官東榮
文志雙
黃鳯珍
徐曉杰
朱祖恩

香港政黨
香港建制派組織